جمهور باشقانی رجب طیب اردوغان "TC-ANK" تییاره‌سی ایله ایستانبول یئنی هاوا لیمانینا ایلک ائنیشی حیاتا کئچیردی.
ایستانبول یئنی هاوا لیمانیندا جمهور باشقانینی نقلیات، دنیزچی‌لیک و خبرلشمه ناظیری احمد آرسلان، پیلوت لار، طیاره اکیپاژلاری‌نین عضو‌لری، هاوا لیمانی‌نین امکداش‌لاری قارشیلادی‌لار.
اردوغان بورادا چیخیش ائده‌رک، محتشم بیر هاوا لیمانین اینشا ائدیلمه‌سینه گؤره چوخ شاد اولدوغونو دیله گتیردی و سؤزونه بئله داوام ائتدی: "بوتون کنسرسیوم عضو‌لرینی، معماردان موهندیس ینه قدر، بو ایشده زحمتی اولان هر کسی تبریک ائدیرم. حقیقتن، محتشم بیر اثرین صاحبی اولدوق. هاوا لیمانیمیزین میللتیمیز، اؤلکه‌میز و بوتون بشریت اوچون خیرلی اولماسینی آرزولاییرام. خالقیمی سالاملاییرام، سئوگی، حؤرمت و احترامیمی بیلدیریرم".
هاوا لیمانی‌نین ایلک مرحله‌سی‌نین تورکیه جمهوریتی‌نین ایلدؤنومونده 29 اوکتبردا ایستیفاده‌یه وئریلمه‌سی پلانلاشدیریلیر.
42 آیدا باشا چاتماسی گؤزلنیلن ایلک مرحله‌ده هاوا لیمانی‌نین گونده‌لیک 3 مین 500 انیش-قالخیش ایمکانی، 100 مین متر مربع لیک یاشاییش ساحه‌سی، 25 مین اتومبیل‌لیک اتوپارکی، 42 کیلومترلیک باقاژ سیستمی، 143 پیادا کؤرپوسو، 5،5 میلیون تونلوق یوک توتومو، 62 کیلومترلیک تهلوکه‌سیزلیک چئوره‌سی اولا‌جاق.
هاوا لیمانی ایقتیصادیاتا 73 میلیارد تورک لیره‌سی مبلغینده گلیر گتیره‌جک و 225 مین نفره مشغوللوق ایمکانی یارادا‌جاق.
